**РЕГЛАМЕНТ ЗА УЧАСТИЕ В**

**НАЦИОНАЛНА Олимпиада по Стокови борси`25**

**19 май 2025 г.**

***Уважаеми дами и господа,***

От името на Организационния комитет на **НАЦИОНАЛНА ОЛИМПИАДА ПО СТОКОВИ БОРСИ,** ви каним да се включите в първото по рода си студентско състезание свързано с работата на стоковите борси в България. Целта на форума е да събере представителите на борсовата общност в България с преподаватели и студенти, изучаващи работата на борсовите пазари. Поканата е насочена към студенти с високи академични постижения от бакалавърски и магистърски програми с интереси в областта на борсовата търговия.

В Националната Олимпиада по Стокови борси`25 могат да участват всички преподаватели от българските висши училища, които да сформират отбори от по двама студенти, няма ограничение в броя на отборите.

За участие в Олимпиадата е необходимо да бъде изпратен на e-mail на Софийска Стокова Борса приложения **регистрационен формуляр за участие** **до 30.4.2025 година за да бъде получено потвърждение до 4.5.2025 година.**

|  |
| --- |
| **ПРОГРАМА**  |
| 1. Регистрация на участниците - 9.00-9.302. Начало на състезателната програма – 9.30 – 16.00 ч.2.1. Начало на Първи кръг – 9.30-10.30 ч.-тест2.2. Начало на Втори кръг – 11.00-13.40 ч.-казус А) Решаване на казус – 11.00-11.50 ч.  Б) Представяне на казусите от отборите – 12.00-14.30 ч. 3. Официална част-15.00 ч 3.1. Представяне на организаторите и подкрепящите институции 15.00-15.30 ч. 3.2. Награждаване на отборите – 15.30 – 16.00 ч.  |

**СЪСТЕЗАТЕЛЕН РЕГЛАМЕНТ:**

Националната Олимпиада по стокови борси 2025 се провежда в 2 кръга – тестови въпроси, решаване на практически казус с максимален резултат от двата кръга - **100 точки.**

***Първи кръг*** – отборно решаване на тестови въпроси.

Тестът съдържа 25 въпроса. Всеки въпрос носи по 2 точки и има само един верен отговор. Време за решаване на теста - 50 минути. Максимален резултат от теста - 50 точки за всеки отбор.

***Втори кръг*** – отборно решаване на практическия казус. Отборите решават практическия казус за 50 минути. Представянето на готовите решения пред жури е в рамките на 20 минути. Максималният резултат от втори кръг е 50 точки, от които - 20 точки за текстово решение, 30 точки за представяне и отговори на въпроси.

**Бел.:** Отборите ще могат да ползват собствени технически средства - лаптопи, за представяне на решенията от практическия казус.

**КЛАСИРАНЕ:**

Класирането на отборите става по системата: А+ В = 100 точки, където

**А=** е отборният резултат от първи кръг (максимален резултат – 50 точки)

**В =** е отборният резултат от втори кръг (максимален резултат – 50 точки)

**ТЕМАТИЧЕН ПЛАН В НАПРАВЛЕНИЕ СТОКОВИ БОРСИ:**

1. Нормативно устройство на стоковата борсова търговия в България.
2. "Spot-" и срочни стокови пазари и сделки на тях.
3. Специфика на борсовата търговия. Предимства и улеснения.
4. Софийска стокова борса - правилник и принципи на работа.
5. Борсовият механизъм на стокова борса.
6. Технология на търгуването на спот борсовия пазар.
7. Видове главни участници в съвременната борсова търговия.
8. Нормативни изисквания към борсовия посредник (брокерът) и брокерската дейност.

**ПРЕПОРЪЧИТЕЛНА ЛИТЕРАТУРА И НОРМАТИВНА БАЗА В НАПРАВЛЕНИЕ СТОКОВИ БОРСИ:**

1. Елазаров С., Борси и борсова търговия.-С., Изд-во на ЛТУ, 2006 г.

2. Елазаров С., Маркова Б., Миленков Х., Организирани пазари (ІІ-ро изд-е).-С., ИК „Сиела”, 2004 г.

3. Миленков Х, Елазаров С., Симов В., Стокови борси (ІІІ-то изд-е).-С.,Унив. Изд. „Стопанство”,2003 г.

4. Елазаров С., Борсова дейност.-С., Издателство „Славянска култура и образование”, 2002 г.

5. Симов Васил, Книга за борсата, С., 2021 г.

6. Закон за Стоковите Борси и Тържищата

7. Правилник на Софийска стокова борса АД

8. Интернет страница на ССБ АД: [www.sce-bg.com](http://www.sce-bg.com)

**Журиращ комитет:**

1. Васил Симов - Главен изпълнителен директор на Софийска стокова борса АД

2. Владимир Иванов, председател на Държавната комисия по стоковите борси и тържищата

**НАГРАДЕН ФОНД:**

1. Първо място награден фонд за отбор 1 500 лв. за всяка категория;
2. Второ място– награден фонд за отбор 1 000 лв. за всяка категория;
3. Трето място– награден фонд за отбор 500 лв. за всяка категория.

**Организационен комитет:**

**Васил Симов** ***- Главен изпълнителен директор на ССБ АД***

**Владимир Иванов** ***– Председател на Държавната комисия по***

 ***стоковите борси и тържищата***